Il-Pulizija arrestat raġel ta’ 26 sena mill-Imsida wara li qabditu jisraq handbag lil mara anzjana fi Triq ir-Repubbika l-Belt. L-inċident seħħ għall-ħabta tat-7.45 p.m. waqt li l-anzjana kienet miexja minn Triq ir-Repubblika f’kantuniera ma’ Triq San Duminku. Ir-raġel ħataf il-basket tal-anzjana u telaq jiġri. Huwa nqabad ftit wara fi Triq San Gużepp il-Belt u qed jinżamm arrestat għal aktar stħarriġ. Qraba tal-anzjana ħaduha ċ-ċentru tas-saħħa għal kura wara li sofriet ġrieħi ħfief.